Dăruirea și sacrificiile pe care le presupuneau serviciile profesionale aveau sens din perspectiva unei cariere, adică a unui parcurs pe termen lung, în care investești întâi în cunoștințe și abilități pentru a obține mari satisfacții în timp.  În era recompenselor imediate, a experiențelor și mobilității, a imprevizibilității, e mai greu să ai viziunea și disciplina personală de a urmări obiective îndepărtate și incerte, cu răbdare și stăruință în efort.  După 170 de ani de contribuție, începând cu primul audit din istorie realizat de William Deloitte, prin generații de dedicație pentru calitate, integritate și obiectivitate, cum vom continua să avem un impact care contează în paradigma “mai multului cu mai puțin”? În primul rând, serviciile profesionale sunt totuși o afacere, iar afacerile reactionează cu corecții în situații de dezechilibru.